આજે જેની પાસે અઢળક છે કે જેની પાસે નથી પણ દેખાડો કરવો છે તે ઉધારના પૈસે કેવા મોટા મોટા જમણવાર કરતાં હોઈ છે. ને એટલી બધી આઈટમો કે તમે બધી ચાખી પણ ના શકો. આટલા બધા વ્યંજનો વચ્ચે જયારે આપણે જમીને બહાર નીકળીએ તો એ જ વિચાર આવે કે આપણે જમ્યા કે ભૂખ્યા રહ્યા. તો આવા દેખાડા કરવાને બદલે અમુક શેર ભૂખ્યા લોકો માટે અલગથી રાખી દઈએ, અને વ્યંજનોના લીસ્ટ માંથી ચાર પાંચ આઈટમો કાઢી નાખીએ તો પ્રસંગ કેવો રૂડો દીપે. કોઈની આંતરડી ઠરે, અને જે આશિર્વાદ નીકળે તેવા અસરકારક આશિર્વાદ ભગવાનના વરદાન સિવાય બીજે ક્યાય ના મળે.